ຢ່າງໜ້ອຍ 22 ຄົນ ເສຍຊີວິດ ໃນເຫດວາງລະເບີດ ສະລະຊີບ ໃນອີຣັກ (ສະໄລດ໌)
ຢ່າງໜ້ອຍ 22 ຄົນ​​​ເສຍ​ຊິວິດ ​ ໃນການໂຈມຕີ ໂດຍຄົນວາງລະເບີດ ​ສະລະ​ຊີບ​ຄົນ​ນຶ່ງ ຢູ່​ຮ້ານ​ອາຫານ​ແຫ່ງ​ນຶ່ງ ​ໃນ​ກຸງແບກ​ແດດ.
ເຈົ້າໜ້າທີ່ຕໍາຫລວດ ໃນເມືອງຫລວງຂອງອີຣັກ ກ່າວວ່າ ຢ່າງ ໜ້ອຍ 22 ຄົນໄດ້ເສຍຊິວິດ ໃນຕອນແລງຂອງວັນພະຫັດ ແລະ ຫລາຍສິບຄົນໄດ້ຮັບບາດເຈັບ ເວລາຜູ້ສະລະຊີບຄົນນຶ່ງ ໄດ້ ດຶງສາຍຂະນວນລະເບີດ ຢູ່ໃນຮ້ານອາຫານແຫ່ງນຶ່ງໃນກຸງ ແບກແດດ ບໍ່ມີຜູ້ໃດອ້າງເອົາຄວາມຮັບຜິດຊອບ ໃນການໂຈມຕີຄັ້ງນີ້ ຊຶ່ງ ເກີດຂື້ນໃນຄຸ້ມຂອງຊາວ Sunni ສອງມື້ ກ່ອນການເລືອກຕັ້ງ ປະຈຳແຂວງ ການປ່ອນບັດໃນວັນເສົາ ຈະເປັນຄັ້ງທໍາອິດໃນ ປະເທດ ນັບຕັ້ງແຕ່ ທະຫານສະຫະລັດ ໄດ້ຖອນອອກໃນ ທ້າຍປີ 2011 ຄື້ນຟອງການວາງລະເບີດອາທິດນີ້ ໄດ້ເຮັດໃຫ້ຢ່າງໜ້ອຍ 70 ຄົນເສຍຊີວິດ ຮ່ວມທັງ ການລະເບີດ ໃນວັນອັງຄານ ໃນເມືອງ Azizyah ປະມານ 75 ກິໂລແມດ ລົງໄປທາງ ພາກໃຕ້ ຈາກນະຄອນຫລວງ ທີ່ໄດ້ສັງຫານຢ່າງໜ້ອຍ 4 ຄົນ ແລະບາດເຈັບ 15 ຄົນ ຍັງບໍ່ມີໃຜອ້າງເອົາຄວາມຮັບຜິດຊອບ ໃນການໂຈມຕີນີ້ເຊັ່ນດຽວກັນ ແຕ່ວ່າ ສາຂາກໍ່ ການຮ້າຍ al-Qaida ໄດ້ເພີ້ມທະວີ ການວາງລະເບີດສະລະຊີບຂຶ້ນ ໃນເດືອນຜ່ານມາ ມໍ່ໆນີ້ ອັນທີ່ນັກວິເຄາະ ກ່າວວ່າ ເປັນການຮື້ຟື້ນການເກາະຜິດກັນລະຫວ່າງ ຊາວອີຣັກ Sunni ແລະ ຊາວ Shi’ite ມຸສລິມ